Diari Oficial de la Generalitat Valenciana


Sumari del DOGV 1335, del 28-06-1990 (1990/818040)

ORDRE de 13 de juny de 1990, de la Conselleria de Sanitat i Consum, per la qual es convoca concurs públic per a la concessió de vuit beques per a formació i col.laboració en els treballs d'investigació de l'Institut Valencià d'Estudis en Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/13/(1)/dof/vci/html**

### Dades del document

Número de DOGV
:   1335

Data del DOGV
:   28-06-1990

Secció del DOGV
:   DISPOSICIONS GENERALS

Número del document
:   1990/818040


Data del document
:   13-06-1990

Organisme emissor
:   Conselleria de Sanitat i Consum

Tipus de document
:   Ordre

Ordre de 13 de juny de 1990, de la Conselleria de Sanitat i Consum, per la qual es convoca un concurs públic per a la concessió de 8 beques per a formació i col.laboració en els treball d'investigació de l'Institut Valencià d'Estudis en Salut Pública.  
Es convenient d'impulsar la formació específica en Salut Pública i Administració Sanitària de forma que es puga comptar amb professionals capaços de dur a terme aquestes tasques de fonamental importància. Una de les formes de dur a cap aquesta formació és la del contacte amb la docència i la investigació en aquests camps.  
Per això, d'acord amb les competències pròpies d?aquesta Conselleria, fent ús de les atribucions que em confereix l'article 35 de la Llei 5/83, de 30 de desembre, de la Generalitat Valenciana, de Govern Valencià, i l'article 8 del Decret 159/87, de 21 de setembre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat i Consum,  
ORDENE:  
Article primer  
Es convoca concurs públic per a la concessió de 4 beques per a titulats superiors, 2 per a titulats mitjans i 2 per a auxiliar de Salut Pública, per tal de col·laborar en els treballs específics de l?IVESP.  
S'aproven les bases per les quals es regeix aquesta convocatòria, incloses com a annex a aquesta Ordre.  
Article segon  
Les esmentades beques seran sufragades amb càrrec a l'aplicació pressupostària 76.21.23.2619.378.66.511.04, codi de línia 403/000/90.  
València, 13 de juny de 1990.  
El Conseller de Sanitat i Consum,   
JOAQUIN COLOMER SALA  
ANNEX  
Bases per a la concessió de 8 beques per a la formació i col·laboració en els treballs específics de l?Institut Valencià d?Estudis en Salut Pública  
Primera  
Les beques objecte d'aquesta convocatòria s'adjudicaran mitjançant concurs entre els seus distints aspirants que reunesquen els requisits següents i els acrediten degudament:  
a) Tenir títol universitari superior o mitjà (metge, farmacèutic, veterinari, biòleg, sociòleg, psicòleg, matemàtic, ATS o DUE, professor d'EGB, treballador social, informàtic o d'altres) i el graduat escolar o títol equivalent per a la d'auxiliar de Salut Pública.  
Segona  
Les sol·licituds es dirigiran al Conseller de Sanitat i Consum, i es presentaran en el Registre General de la Conselleria o per qualsevol dels procediments previstos en l'article 66 de la Llei de Procediment Administratiu, en el termini de 15 dies naturals a partir de la publicació d'aquesta convocatòria en el Diari Oficial de la Generalitat Valenciana, acompanyant la següent documentació:  
a) Certificació acadèmica personal que acredite haver assolit la titulació corresponent, amb les qualificacions obtingudes per convocatòria i curs.  
b) Currículum Vitae del sol·licitant.  
c) Tota la documentació que es considere pertinent d'adjuntar com a mèrits personals.  
c) Fotocòpia del DNI.  
e) Declaració jurada de no incórrer en les incompatibilitats que assenyala la clàusula setena de la convocatòria.  
Tercera  
Les beques es concedeixen per ajudar al perfeccionament professional mitjançant la col·laboració en els treballs propis de l?Institut Valencià d'Estudis en Salut Pública pel temps d'un any, el qual es podrà prorrogar per altre any, amb l'informe previ del Director de l?IVESP, i en serà la quantia d'1.200.000 PTA (100.000 x 12) per a titulats superiors, 900.000 PTA (75.000 x 12) per a titulats mitjans i 804.000 PTA (67.000 x 12) per a auxiliar de Salut Pública.  
Quarta  
La quantia de la beca serà pagada en 12 lliuraments, amb la prèvia certificació d'aprofitament expedida pel Director de l?IVESP.  
Cinquena  
L?IVESP fixarà la data d'incorporació una vegada publicada la Resolució d'adjudicació al Diari Oficial de la Generalitat Valenciana.  
Sisena  
Les obligacions dels becaris seran:  
a) Col·laborar en els treballs escaients a les seues titulacions i en l'assistència a la docència.  
b) Realitzar el treball encomanat amb un màxim de 35 hores setmanals, incloent-hi el període de docència.  
Setena  
La beca serà incompatible amb la realització de treball o estudis que impidesquen l'acompliment del fi proposat o amb el gaudi d'altres beques o ajudes similars.  
Vuitena  
La Conselleria de Sanitat i Consum podrà suspendre tota beca concedida quan al seu parer existesca per part del beneficiari un incompliment de les obligacions contretes.  
Novena  
Per a la valoració dels mèrits dels sol·licitants es constitueix una Comissió Qualificadora integrada per:  
- Il·lm. Sr. Secretari General de la Conselleria de Sanitat i Consum, o persona en qui delegue.  
- Sr. Director de l?Institut Valencià d'Estudis en Salut Pública.  
- Un professor de l?IVESP.  
La Comissió Qualificadora té facultats per realitzar les comprovacions que estime necessàries per a la millor qualificació dels mèrits al·legats, així com per a resoldre tots els dubtes que sorgesquen en la interpretació d'aquestes bases i la possibilitat d'entrevistar els sol·licitants.  
Una vegada finalitzada la valoració dels expedients de cadascun dels aspirants, la Comissió elevarà una proposta al Conseller de Sanitat i Consum, qui resoldrà l'adjudicació de la beca. La Resolució es publicarà al Diari Oficial de la Generalitat Valenciana.  
Així mateix, la Comissió Qualificadora podrà formular proposta en el sentit que siga declarada no adjudicada la beca de col·laboració, si al seu entendre no hagués concursants amb prou mèrits per a la seua adjudicació.  
Desena  
Les condicions de mèrits avaluables per la Comissió Qualificadora que caldrà presentar degudament justificades, i les puntuacions a atorgar són les següents:  
a) Currículum Vitae: fins a 3 punts.  
b) Entrevista personal: fins a 3 punts.  
Onzena  
El fet de haver gaudit de la beca no estableix cap tipus de relació laboral amb la Conselleria de Sanitat i Consum, ni suposa cap compromís d'incorporació posterior a les plantilles d?aquesta Conselleria.


Còpia Permalink ELI